ג'סטין בלדוני

ג'סטין לואיס בלדוני (באנגלית: Justin Louis Baldoni; נולד ב-24 בינואר 1984) הוא שחקן ובמאי קולנוע אמריקאי-יהודי, המוכר בעיקר מתפקידו בתור רפאל סולנו בסדרה "ג'יין הבתולה" (2019-2014) ברשת The CW, ובשל סרטיו כבמאי "במרחק נשימה" (2019) ו"עננים" (2020). בלדוני נולד בלוס אנג'לס, קליפורניה וגדל והתחנך במדפורד, אורגון שבארצות הברית. אימו, שרון, היא בת למשפחה יהודית-אשכנזית, ואביו, סאם, הוא ממשפחה נוצרית. סבו מצד אביו, לואיס בלדוני, היה מהגר מאיטליה שבהמשך הפך לסנטור במדינת אינדיאנה. בהמשך, הוריו הצטרפו לדת הבהאית, שבה מאמין גם בלדוני. הוא אינו חוגג חגים יהודיים כיום, אך גאה במוצאו היהודי. "סבא שלי היה במלחמת העולם השנייה והרבה מהמשפחה שלי נהרגו בשואה", הוא מציין. "אחת הדודות שלי הייתה ניצולה." בצעירותו נהג לשחק כדורגל ולהתחרות בריצות, אך פציעה בשרירי מיתר הברך גדעה את תקוותיו לקריירת ספורט מקצוענית. בשנת 2004 קיבל את תפקידו הטלוויזיוני הראשון באופרת הסבון "צעירים חסרי מנוח" של רשת CBS בתפקיד בן, אותו גילם למשך 3 פרקים. בהמשך שיחק בתפקידי אורח בסדרות: "ג'אג", "מכושפות", "CSI: מיאמי", "גיבורים", "החיים היפים של זאק וקודי", "היפים והאמיצים" ועוד. בשנת 2013 התארח בסדרה הקומית "הכול לטובה" אשר שודרה ברשת ABC. בשנים 2019-2015 גילם בלדוני את דמותו של רפאל סולאנו בסיטקום "ג'יין הבתולה" בכיכובן של ג'ינה רודריגז ויעל גרובגלס. בשנת 2008 כתב, הפיק וביים את הוידאו קליפ הראשון שלו, שנבחר והוקרן בפטיבל הסרטים דואון ברייקרס הבינלאומי. בהמשך ביים עבור הזמר ג'ייסון דירולו סרטון בשם "The Walk to Fame" ומספר וידאו קליפים לאמנים ברנדן ג'יימס ואנדי גרמר. בהמשך יצר יחד עם "סול פנקייק" והמועמד לאמי רייאן וילסון את הסדרה התיעודית "My last Days" על חולים סופניים. בשנת 2019 ביים והפיק את סרט הדרמה הרומנטית "במרחק נשימה" בכיכובם של היילי לו ריצ'רדסון וקול ספראוס. בשנת 2020 ביים את סרטו השני "עננים", סרט מוזיקלי-ביוגרפי אודות הזמר זאק סובייך שמת בגיל 18 לאחר שנלחם באוסטאוסקרומה; בהשתתפותם של סברינה קרפנטר ונב קמפבל. בשנת 2024 ביים ושיחק לצד בלייק לייבלי בסרט "איתנו זה נגמר". מאז יולי 2013 הוא נשוי לשחקנית השוודית אמילי בלדוני (פוקסלר במקור); לאחר שנה של זוגיות. לזוג בת בשם מאיה שנולדה ביוני 2015, ובן בשם מקסוול שנולד באוקטובר 2017. מדיה וקבצים בנושא ג'סטין בלדוני בוויקישיתוף ג'סטין בלדוני, ברשת החברתית פייסבוק ג'סטין בלדוני, ברשת החברתית אקס (טוויטר) ג'סטין בלדוני, ברשת החברתית אינסטגרם ג'סטין בלדוני, ברשת החברתית טיקטוק ג'סטין בלדוני, במסד הנתונים הקולנועיים IMDb (באנגלית) ג'סטין בלדוני, באתר AllMovie (באנגלית) ג'סטין בלדוני, במסד הנתונים הקולנועיים KinoPoisk (ברוסית) ג'סטין בלדוני, באתר MusicBrainz (באנגלית) 27 דקות בגן עדן: האם זוהי הצעת הנישואין המוגזמת ביותר בעולם?, באתר Xnet‏, 14 באוקטובר 2013 Fall TV, www.northernexpress.com Hollywood Now: New Movies The Judge, Whiplash, - InterfaithFamily, www.interfaithfamily.com Yohanna, The network of Baha'is of Jewish Background: Justin Baldoni is proud of his Jewish ancestry., The network of Baha'is of Jewish Background, ‏2015-07-31 Justin Baldoni - Bio, Facts, Family | Famous Birthdays, Famous Birthdays קשה לקיטלוג: הסרט "איתנו זה נגמר" נושא מסרים חתרניים וגם חינוכיים | כלכליסט, באתר calcalist, ‏2024-08-19 Baby on the Way for Justin Baldoni, PEOPLE.com (ארכיון) "Justin Baldoni Welcomes Daughter Maiya Grace". PEOPLE.com (באנגלית אמריקאית). אורכב מ-המקור ב-2015-07-01. נבדק ב-2017-10-24. "Boy Oh Boy! Jane the Virgin Star Justin Baldoni and Wife Emily Welcome Son Maxwell". PEOPLE.com (באנגלית אמריקאית). 2017-10-22. נבדק ב-2017-10-24. "teen-choice-2015"-announced "Winners of Teen Choice 2015 Announced". Teen Choice Awards. FOX. 16 באוגוסט 2015. אורכב מ-"teen-choice-2015"-announced המקור ב-2015-08-18. נבדק ב-17 באוגוסט 2015. {{cite web}}: (עזרה) Nominations Announced for the 30th Annual Imagen Awards | The Imagen Foundation, www.imagen.org (ארכיון)